«Դա մասնավոր սեփականություն է: Ժառանգության մաս է, որը բաժանված է ժառանգների ընտանիքներին»,- մեզ հետ զրույցում ասաց իրավաբան Նաիրի Ավետիսյանը: Վերջինիս հեռախոսահամարը տրամադրեցին վարպետի տուն-թանգարանում՝ ասելով, որ ազգային անվտանգության ծառայության տարածած տեղեկատվության վերաբերյալ մեկնաբանություններ ստանալու համար պետք է դիմել նրան: Մարտիրոս Սարյանի տուն-թանգարանի տնօրեն Ռուզաննա Սարյանը նկարչի թոռնուհին է: Ավելի ուշ պարզեցինք, որ նա գտնվում է Ամերիկայի Միացյալ Նահանգներում: Թանգարանում վստահեցրին, որ գլխավոր ֆոնդապահ, նկարչի թոռնուհի Սոֆյա Սարյանը նույնպես աշխատավայրում չէ: